3oo C. PLINII HIST. NAT. LIB. XXL 



aut veste serca versicolores unguentis madidas. Hune 



habet novissime exitum luxuria feminarum. 



De floribus qui scripserint. Cleopatrae reginae factum in coronis. 



IX. Et apud Graecos quidem de coronis privatim 

 scripsere Mnesitheus atque Callimachus medici, quae 

 nocerent capiti : quoniam et in hoc est aliqua valetu- 

 dinis portio , in potu atque hilaritate praecipue odorum 

 vi subrepente fallaciter, scelerata Cleopatrae solertia. 

 Namque in apparatu belli actiaci gratificationem ipsius 

 reginae Antonio timente , nec nisi praegustatos cibos 

 sumente , fertur pavore ejus lusisse , extremis coronae 

 floribus veneno illitis , ipsaque capiti imposita , mox 

 procedente hilaritate invitavit Antonium , ut coronas 

 biberent. Quis ita timeret insidias? Ergo concerpta in 

 scyphum incipienti haurire opposita manu : En ego 

 sum, inquit, illa , Marce Antoni , quam tu nova prae- 

 gustantium diligentia caves : adeo mihi, si possim sine 

 te vivere , occasio aut ratio deest. Inde eductum 

 custodia bibere jussit, illico exspirantem. De floribus 

 supra dictos scripsit Theophrastus apud Graecos. Ex 

 nostris autem inscripsere aliqui libros Anthologicon : 

 flores vero persecutus est nemo, quod equidem inve- 

 niam. Nec nos nunc scilicet coronas nectemus : id enim 



